गौरतलब है कि ईडी ने नोटबंदी के बाद देश भर में हुए संदिग्ध लेन-देन को लेकर अपनी चार्जशीट तैयार की है। इन नेताओं पर संदिग्ध लेन-देन करने का आरोप है हालांकि, इन आरोपों को अभी कोर्ट में साबित होना है। दस्तावेजों के मुताबिक संदिग्ध लेन-देन में नेताओं के अलावा शीर्ष नौकरशाहों के नाम सामने आए हैं जिन्होंने नोटबंदी के ठीक बाद करोड़ों रुपए ठिकाने लगाने की कोशिश की। संदिग्ध लेन-देन की जांच के दायरे में कई बैंक अधिकारी, चार्टर्ड एकाउंटेंट्स और वकील भी हैं।